Document ID: 31982D0425

KOMISSION PÄÄTÖS,
tehty 10 päivänä kesäkuuta 1982,
eläinten terveyttä koskevista edellytyksistä ja terveystodistuksesta tuoreen lihan tuonnissa T Osekkoslovakiasta(82/425/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(), sellaisena kuin se on viimeksi muutettuna direktiivillä 81/476/ETY(), ja erityisesti sen 16 artiklan,
sekä katsoo, että
on tarpeen vahvistaa terveyteen liittyvät edellytykset, jotka koskevat tuoreen lihan tuontia T Osekkoslovakiasta,
yhteisön eläinlääkärien tarkastuskäynnin mukaan terveystilanne T Osekkoslovakiassa on suotuisa verrattuna useimpien yhteisön jäsenvaltioiden terveystilanteeseen, erityisesti lihan välityksellä tarttuvien tautien osalta,
T Osekkoslovakian vastuulliset eläinlääkintäviranomaiset ovat lisäksi vahvistaneet, että vähintään viimeisten 12 kuukauden ajan T Osekkoslovakia on ollut vapaa karjarutosta, eksoottisesta suu- ja sorkkatautiviruksesta, klassisesta suu- ja sorkkatautiviruksesta, afrikkalaisesta sikarutosta, klassisesta sikarutosta, teschenintaudista (tarttuva sikahalvaus) ja swine vesicular -taudista ja ettei näitä tauteja vastaan ole rokotettu kyseisenä aikana, lukuun ottamatta klassista suu- ja sorkkatautivirusta ja klassista sikaruttoa; T Osekkoslovakiassa on suu- ja sorkkatautia sekä klassista sikaruttoa vastaan rokotettuja eläimiä,
T Osekkoslovakian vastuulliset eläinlääkintäviranomaiset ovat sitoutuneet ilmoittamaan teleksillä tai sähkeellä komissiolle ja jäsenvaltioille 24 tunnin kuluessa vahvistuksen saamisesta edellä mainittujen tautien esiintymisestä tai niitä vastaan tarkoitetun rokotuskäytännön muuttamisesta,
eläinten terveyttä koskevat edellytykset ja terveystodistukset on mukautettava ottaen huomioon kyseisen kolmannen maan terveystilanne,
tietyt jäsenvaltiot saavat soveltaa erityisiä säännöksiä yhteisön sisäisessä kaupassa erityisen terveystilanteensa vuoksi suu- ja sorkkataudin sekä sikaruton osalta ja lisäksi niiden on saatava soveltaa erityisiä säännöksiä siltä osin kuin on kyse tuonnista kolmansista maista; näiden säännösten on oltava vähintään yhtä ankaria kuin säännösten, joita kyseiset jäsenvaltiot soveltavat yhteisön sisäiseen kauppaan,
on tarpeen tarkastella uudelleen tätä päätöstä sen mukauttamiseksi suu- ja sorkkataudin ja sikaruton valvontaa ja hävittämistä yhteisössä koskeviin yhteisön sääntöihin, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Jäsenvaltioiden on sallittava seuraavanlaisen tuoreen lihan tuonti T Osekkoslovakiasta:
a) kotieläiminä pidettyjen naudan-, sian-, lampaan- ja vuohensukuisten eläinten tuore liha, joka täyttää liitteen A mukaisessa terveystodistuksessa, jonka on oltava lähetyksen mukana, määrätyt takeet,
b) kotieläiminä pidettyjen kavioeläinten tuore liha, joka täyttää liitteen B mukaisessa terveystodistuksessa, jonka on oltava lähetyksen mukana, määrätyt takeet.
2. Jäsenvaltiot eivät saa sallia T Osekkoslovakiasta tuotavan muunlaista kuin 1 kohdassa tarkoitettuihin ryhmiin kuuluvaa tuoretta lihaa.
2 artikla
1. Suu- ja sorkkataudin torjumista ja hävittämistä yhteisöstä koskevien neuvoston sääntöjen antamiseen asti ja suu- ja sorkkatautia vastaan rokottamista koskevaa kieltoa jatkaen Irlanti ja Yhdistynyt kuningaskunta Pohjois-Irlannin osalta voivat, siltä osin kuin on kyse 1 artiklan 1 kohdan a alakohdassa tarkoitettujen kotieläiminä pidettävien naudan-, sian-, lampaan- ja vuohensukuisten eläinten tuoreesta lihasta, pitää voimassa kansalliset eläintautisääntönsä, jotka koskevat suojautumista suu- ja sorkkatautia vastaan.
2. Tanskan, Irlannin ja Yhdistyneen kuningaskunnan ollessa virallisesti sikarutosta vapaita ne voivat 1 artiklan 1 kohdan a alakohdassa tarkoitetun tuoreen sianlihan osalta säilyttää kansallisen lainsäädäntönsä, joka koskee suojautumista sikaruttoa vastaan.
3 artikla
Tätä päätöstä ei sovelleta rauhasten ja elinten tuontiin, jonka määrämaa sallii farmaseuttisten tuotteiden valmistusta varten.
4 artikla
Tätä päätöstä tarkastellaan uudelleen sen mukauttamiseksi suu- ja sorkkataudin sekä sikaruton torjuntaa ja hävittämistä yhteisöstä koskeviin yhteisön säännöksiin.
5 artikla
Tätä päätöstä sovelletaan 1 päivään lokakuuta 1982.
6 artikla
Tämä päätös on osoitettu kaikille jäsenvaltioille.
Tehty Brysselissä 10 päivänä kesäkuuta 1982.

Labels: 3
0
18
17